Diari Oficial de la Generalitat Valenciana


Sumari del DOGV 2718, del 28-03-1996 (1996/837784)

ORDRE de 14 de març de 1996, de la Conselleria d'Obres Públiques, Urbanisme i Transports, que estableix el programa per a 1996 de compensacions econòmiques per a les línies regulars de feble trànsit de transport públic de viatgers per carretera que discorren íntegrament per les àrees rurals de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/03/14/(1)/dof/vci/html**

### Dades del document

Número de DOGV
:   2718

Data del DOGV
:   28-03-1996

Secció del DOGV
:   DISPOSICIONS GENERALS

Número del document
:   1996/837784


Data del document
:   14-03-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

ORDRE de 14 de març de 1996, de la Conselleria d'Obres Públiques, Urbanisme i Transports, que estableix el programa per a 1996 de compensacions econòmiques per a les línies regulars de feble trànsit de transport públic de viatgers per carretera que discorren íntegrament per les àrees rurals de la Comunitat Valenciana.   
La Llei 16/1987, de 30 de juliol, d'Ordenació dels Transports Terrestres (BOE de 31.07.87), estableix en l'article 19.4 que les administracions interessades puguen establir excepcionalment un règim especial de compensació econòmica a les empreses prestatàries dels serveis de transport públic en les quals concórreguem circumstàncies econòmiques o socials que originen la falta de rendibilitat.  
Fent ús d'aquesta facultat, la Conselleria d'Obres Públiques, Urbanisme i Transports, va dictar l'Ordre de 19 de juliol de 1993 (DOGV de 02.08.93) que regula la qualificació i règim de les línies regulars de dèbil trànsit de transport públic de viatgers per carretera que discorren íntegrament per les àrees rurals de la Comunitat Valenciana. Així mateix, l'Ordre de 28 de març de 1994 (DOGV de 21 d'abril de 1994), va establir el programa per a 1994 de compensacions econòmiques per a les línies regulars de trànsit feble.  
Durant els exercicis 1993, 1994 i 1995, s'ha desenvolupat el programa de compensacions econòmiques a les línies de trànsit feble, i mereixen aquesta qualificació, d'acord amb els estudis tècnics realitzats, les línies que s'indiquen en les resolucions de la Direcció General de Transports de 14 d'octubre de 1993 (DOGV de 05.11.93), de 30 de juny de 1994 (DOGV de 14.07.94) i de 6 d'octubre de 1995 ( DOGV de 30.10.95).  
L'aplicació del règim de compensacions econòmiques a les línies de trànsit feble ha permés millorar l'accessibilitat en transport públic a les zones de la Comunitat Valenciana on s'ha desenvolupat i ha satisfet plenament els objectius perseguits per l'administració, cosa que justifica la pròrroga del programa durant el present exercici.  
Per això, d'acord amb el que estableix el paràgraf segon de l'article 4 de l'Ordre de 19 de juliol de 1993, atés que hi ha disponibilitat pressupostària, i fent ús de les atribucions que em confereix l'article 35 e) de la Llei de Govern Valencia  
ORDENE  
Article primer  
Prorrogar durant l'exercici de 1996 el programa de compensacions econòmiques a les línies o trams de línies de trànsit feble, que estableix l'Ordre de 19 de juliol de 1993, de la Conselleria d'Obres Públiques, Urbanisme i Transports.  
L'import global de les ajudes incloses en aquest programa és de 81.201.209 de pessetes, que es finançaran a càrrec de la línia pressupostària 404 del Programa 513.30 d'Ordenació i Coordinació del Transport Terrestre, i es podrà incrementar si els recursos que aporten altres administracions ultrapassen els establits en el pressupost de la Generalitat.  
Article segon  
De conformitat amb el que disposa l'article segon de l'Ordre de 19 de juliol de 1993, d'aquesta Conselleria, la qualificació de línies regulars com de trànsit feble, pot efectuar-se d'ofici o a instància de part.  
Per a la qualificació a instància de part, els titulars de les respectives concessions podran presentar les sol·licituds als registres generals corresponents de la Conselleria d'Obres Públiques, Urbanisme i Transports, ubicats a la seu central de l'avinguda de Blasco IbáÑez, núm. 50 de València, i als serveis territorials de Castelló i Alacant, ubicats, respectivament, a l'avinguda del Mar, núm. 16, i al carrer d'Itàlia, núm. 12, en el termini de quinze dies des de la publicació d'aquesta ordre.  
A les peticions, s'haurà d'adjuntar la documentació acreditativa de la concurrència de les circumstàncies que estableix l'article 1 de l'Ordre de 19 de juliol de 1993 esmentada. Transcorreguts sis mesos des de la presentació de la sol·licitud, sense que s'haja dictat una resolució expressa, es podrà entendre que s'ha desestimat la petició formulada.  
Article tercer  
Els beneficiaris de l'ajuda econòmica hauran d'acreditar el compliment dels requisits que estableixen l'article 47.4 del Decret legislatiu de 26 de juny de 1991, que aprova el text refós de la Llei d'Hisenda Pública de la Generalitat Valenciana (DOGV de 17.07.91), i l'apartat 2.3 de l'article 7 del Decret 179/1994, de 19 d'agost, del Govern Valencià, que desplega l'article 61 del Text Refós de la Llei d'Hisenda Pública de la Generalitat Valenciana respecte de la funció interventora en la modalitat de fiscalització limitada (DOGV de 23.09.94).  
Article quart  
La justificació del compliment de la finalitat per a la qual es va concedir l'ajuda econòmica s'efectuarà d'acord amb el que estableix l'article 5 de l'Ordre de 19 de juliol de 1993, dins del mes següent a l'acabament del semestre natural.  
DISPOSICIó TRANSITòRIA  
Les ajudes que estableix aquesta ordre podran ser aplicables i tenir efecte per a serveis de transport realitzats en les línies qualificades, a partir del dia 1 de gener de 1996.  
DISPOSICIONS FINALS  
Primera  
Es faculta la Direcció General de Transports perquè desplegue, interprete i aplique aquesta ordre.  
Segona  
Aquesta disposició entra en vigor l'endemà de la publicació en el Diari Oficial de la Generalitat Valenciana.  
València, 14 de març de 1996  
El conseller d'Obres Públiques, Urbanisme i Transports,  
LUIS FERNANDO CARTAGENA TRAVESEDO


Còpia Permalink ELI